# Kirkkovuoden juhlapäivät

Pitkäperjantai

Moitteet (Improperia)

Moitteiden raamatullisena lähtökohtana on Miika 6: 3–8.

Moitteet voidaan lukea tai laulaa. Seurakunnan kertosäe virsikirjan jumalanpalvelusliitteessä nro 758.

**E** Kansani, minun kansani, mitä minä olen tehnyt sinua vastaan?

Millä olen pahoittanut mielesi? Vastaa minulle.

**S** Pyhä Jumala, pyhä Väkevä, pyhä Kuolematon,

armahda meitä.

**E** Minä pelastin sinut Egyptin maasta,

mutta sinä olet pystyttänyt ristin Vapahtajallesi.

**S** Pyhä Jumala, pyhä Väkevä, pyhä Kuolematon,

armahda meitä.

**E** Minä johdatin sinut autiomaan läpi,

minä ravitsin sinua.

Minä vein sinut hedelmälliseen maahan,

mutta sinä olet pystyttänyt ristin Vapahtajallesi.

**S** Pyhä Jumala, pyhä Väkevä, pyhä Kuolematon,

armahda meitä.

**E** Mitä muuta minun olisi pitänyt tehdä sinulle,

mitä en olisi tehnyt?

Minä istutin sinut kuin jalon viinipuun,

mutta sinusta on tullut katkera minua kohtaan.

**S** Pyhä Jumala, pyhä Väkevä, pyhä Kuolematon,

armahda meitä.

**E** Minä avasin meren sinun eteesi,

mutta sinä puhkaisit keihäällä minun kylkeni.

**S** Pyhä Jumala, pyhä Väkevä, pyhä Kuolematon,

armahda meitä.

**E** Minä annoin sinun juoda kalliosta vettä,

mutta sinä juotit minulle sappea ja etikkaa.

**S** Pyhä Jumala, pyhä Väkevä, pyhä Kuolematon,

armahda meitä.

**E** Minä annoin sinun käteesi kuninkaanvaltikan,

mutta sinä panit päähäni orjantappurakruunun.

**S** Pyhä Jumala, pyhä Väkevä, pyhä Kuolematon,

armahda meitä.

**E** Minä korotin sinut suuruuteen ja kunniaan,

mutta sinä korotit minut ristille pilkattavaksi.

**S** Pyhä Jumala, pyhä Väkevä, pyhä Kuolematon,

armahda meitä.

**E** Ikuisella rakkaudella minä olen rakastanut sinua,

mutta sinä olet pystyttänyt ristin Vapahtajallesi.

**S** Pyhä Jumala, pyhä Väkevä, pyhä Kuolematon,

armahda meitä.

**E** Kansani, minun kansani, mitä minä olen tehnyt sinua vastaan?

Millä olen pahoittanut mielesi? Vastaa minulle.

Moitteiden sävelmä



6201kan



6202mil



6203pyh



6204pyh



6205min



6206mut

– kertosäe



6209min



6210min



6206mut

– kertosäe



6214mit



6215mit



6216min



6217mut

– kertosäe



6220min



6221mut

– kertosäe



6224min



6225mut

– kertosäe



6228min



6229mut

– kertosäe



6232min



6233mut

– kertosäe



6236iku



6206mut

– kertosäe



6201kan



6241mil

Rukous ristin juurella

Kärsivä Kristus, Vapahtajamme.

Me polvistumme sinun ristisi juureen

ja rukoilemme rauhaa korkeudesta.

Muistamme Mariaa, joka ei paennut tuskaa eikä luhistunut.

Hän piti sinua sylissään silloin,

kun vastasyntyneenä olit avuton.

Nyt hän näkee sinut toisella tavalla avuttomana.

Miekka on käynyt hänen sydämensä läpi.

Kuitenkin hän tietää, että tämä on se tie,

jolle häntä on valmistettu.

Ristin juurellakin hänellä on rauha, joka ylittää kaiken ymmärryksen.

Sitä rauhaa me etsimme.

Kärsivä Kristus, Vapahtajamme.

Me etsimme pelastusta sielullemme.

Sydämemme on kauhistunut niin kuin Pietarin.

Hylkäätkö sinä meidät, kun me olemme niin usein hylänneet sinut?

Kiitos, Vapahtaja, että olet sanonut:

»Kun minut korotetaan maasta,

minä vedän kaikki luokseni.»

Tähän me turvaudumme.

Vedä meidät synteinemme ja puutteinemme lähellesi

ja armahda meitä ristiltäsi.

Herra, pelasta meidän sielumme.

Kärsivä Kristus, Vapahtajamme.

Me rukoilemme sinulta kestävyyttä.

Kiitos Getsemanesta.

Siellä sinäkin kysyit, voiko kärsimys mennä ohitse.

Kiitos siitä, että sinä tunnet ihmisen epävarmuuden,

ihmisen epäilyn ja ihmisen epätoivon.

Anna kestävyyttä niille,

jotka ovat sortumaisillaan.

Kiitos, että sinä rukoilit Pietarin puolesta,

ettei hänen uskonsa sammuisi.

Rukoile sitä meidänkin puolestamme.

Herra, anna meille kestävyyttä.

Kärsivä Kristus, Vapahtajamme.

Me rukoilemme yksimielisyyttä.

Me olemme hajalle lyötyjä kuin opetuslapset vangitsemisesi jälkeen.

Me kiistelemme keskenämme ja syyttelemme toisiamme.

Me pakenemme ja piiloudumme.

Me emme enää usko löytävämme toisiamme.

Herra, vedä meidät luoksesi ristin anteeksiantamukseen

ja yhdistä meidät.

Kärsivä Kristus, Vapahtajamme.

Me rukoilemme, että puolustaisit meitä.

Me olemme kuin ristin rikollinen:

tuskastumme omaan ja toistemme kärsimykseen ja kysymme,

etkö sinä tee mitään.

Herra, muista meitä niin kuin muistit ristin rikollista.

Puolusta meitä syyttäjämme edessä

ja Isämme edessä,

jotta meissä syttyisi toivo.

Herra, puolusta meitä.

Valitukset

Val. 1: 1–3, 7–9, 12–14.

Valitukset voidaan lukea tai laulaa.

**E** Voi! Miten yksin onkaan nyt kaupunki,

ennen niin täynnä väkeä!

Kansojen valtiatar on kuin leski.

Maitten ruhtinatar

tekee orjan työtä.

Hän itkee katkerasti yössä,

kyyneleet vierivät hänen poskillaan.

Yksikään hänen ystävistään

ei ole lohduttamassa.

Kaikki ovat hänet pettäneet,

kääntyneet vihollisiksi.

Kauan sai Juuda jo kärsiä vaivaa ja kurjuutta,

nyt se on vielä viety pois maastaan,

se asuu vieraiden kansojen seassa

eikä lepoa löydä.

Vainoojat saavuttivat Juudan,

pakotietä ei ollut.

Kertosäe

Jerusalem, Jerusalem, käänny Herran, Jumalasi puoleen.

Virsi 71: 1–3 tai 71: 2

**E** Kurjuutensa ja kodittomuutensa päivinä

Jerusalem muistaa

kaiken sen hyvän,

mitä hänellä oli ollut

muinaisista ajoista asti.

Nyt, kun hänen väkensä kaatui vihollisen käsiin,

kukaan ei tullut avuksi.

Viholliset vain pilkaten nauroivat

nähdessään hänen loppunsa.

Raskaasti on Jerusalem rikkonut,

kaikki surkuttelevat hänen kohtaloaan.

Kaikki, jotka ennen kunnioittivat häntä, nyt halveksivat,

kun näkevät hänet alastomana.

Itsekin hän huokaa

ja kääntää kasvonsa pois.

Saasta tahrii hänen hameensa liepeet.

»Kuinka näin saattoikaan käydä!»

Syvälle, syvälle hän on vajonnut.

Kukaan ei lohduta häntä.

»Herra, katso minun kurjuuttani!

Katso, kuinka vihollinen ylvästelee!»

Kertosäe

Jerusalem, Jerusalem, käänny Herran, Jumalasi puoleen.

Virsi 71: 4–6 tai 71: 5

**E** Kaikille ohikulkijoille hän huutaa:

»Pysähtykää, katsokaa!

Onko kipua sen vertaista,

joka on kannettavakseni pantu?

Herra rankaisi minua

hehkuvan vihansa päivänä.

Korkeudesta Herra lähetti tulen,

painoi sen luihini asti.

Hän levitti verkon jalkojeni ansaksi,

en voinut paeta.

Hän jätti minut virumaan hylättynä,

voimattomana päivästä päivään.

Herra piti lukua minun synneistäni,

hänen kätensä solmi ne yhteen

kahleeksi minun kaulaani.

Voimani hän mursi.

Hän jätti minut orjuuteen,

en voi nousta.»

Kertosäe

Jerusalem, Jerusalem, käänny Herran, Jumalasi puoleen.

Virsi 71: 7–9 tai 71: 7

Pääsiäisyö

Pääsiäisylistyksen sävelmä



6301rie



6302yli



6303yli



6304suu



6305kat



6306ilo



6307soi

[ – virsi]



6308on



6309on



6310ja



6311tam



6312tam



6313tem



6314tam



6315ja



6316tur



6317ell

[ – virsi]



6318isa



6319lun



6320syn



6321kos



6322oi



6323tam



6324syy



6325syn

[ – virsi]



6326kaik



6327tan



6328loi



6329nii



6330val



6331ylo



6332jok



6333amen

Pyhän Henrikin muistopäivä

Tuo lehvää öljypuiden

Lauletaan virren 97 sävelmällä. Virsikirjan jumalanpalvelusliitteessä nro 759.

1. Tuo lehvää öljypuiden

kyyhkynen nokassaan.

On eläinsuku suuri

Nooalla arkissaan.

Riemuitse, Suomen kansa,

ja Herraa armostansa

ylistä palvoen.

2. Nyt vuoren huippu peittyy,

kun tulva kohoaa,

vaan pilvet hälvenevät,

taas taivas sarastaa.

Riemuitse, Suomen kansa,

ja Herraa armostansa

ylistä palvoen.

3. Oi ihme suuri Luojan,

kun arkki pelastuu,

vaan Herran vihan alla

muu kaikki tuhoutuu.

Riemuitse, Suomen kansa,

ja Herraa armostansa

ylistä palvoen.

4. Mies saapui Englannista

uskoa kylvämään,

hän, opettaja Suomen,

sai kansaa kääntymään.

Riemuitse, Suomen kansa,

ja Herraa armostansa

ylistä palvoen.

5. Upsalan hiippakuntaa

hän johti Ruotsissa.

Rinnallaan pyhä Eerik

hän kylvi uskoa.

Riemuitse, Suomen kansa,

ja Herraa armostansa

ylistä palvoen.

6. Oi, rakkauden tulta,

se kuinka hehkuikaan!

Ja totuus heitä johti,

myös armo voimallaan.

Riemuitse, Suomen kansa,

ja Herraa armostansa

ylistä palvoen.

7. He laivan Suomen rantaan

iloiten laskivat,

taittoivat taikauskon

ja voiton hankkivat.

Riemuitse, Suomen kansa,

ja Herraa armostansa

ylistä palvoen.

8. Vaan opettaja uskon

vaaroihin antautui,

kun viesti hänen töistään

laajalle kantautui.

Riemuitse, Suomen kansa,

ja Herraa armostansa

ylistä palvoen.

9. Laivansa käänsi Eerik

ja kotiin matkasi.

Jäi maahan piispa Henrik

ja kansaa opetti.

Riemuitse, Suomen kansa,

ja Herraa armostansa

ylistä palvoen.

10. Hän voitti kuolemallaan

marttyyrin seppeleen,

kun pyöveli niin julma

sai hänet uhrikseen.

Riemuitse, Suomen kansa,

ja Herraa armostansa

ylistä palvoen.

11. Isältään rauhaa Kristus

maallemme pyytäköön!

Herraansa kansa täällä

uskossaan kiittäköön.

Riemuitse, Suomen kansa,

ja Herraa armostansa

ylistä palvoen.